የአማራ ባንክ 6 ቢሊዮን ብር አክሲዮን ሸጠ፤ ከ128 ሺህ በላይ ሰዎችም አክሲዮን ገዝተዋል፡፡
ባሕር ዳር፡ ሚያዝያ 07/2012 ዓ.ም (አብመድ) በምሥረታ ላይ የሚገኘው የአማራ ባንክ አክሲዮን ማኅበር በኮሮና ወረርሽኝ ምክንያት ከሚያዝያ 8/2012ዓ.ም ጀምሮ ላልተወሰነ ጊዜ የአክሲዮን ሽያጩን ማራዘሙን ዛሬ በሰጠው መግለጫ አስታውቋል፡፡ባንኩ በምሥረታ ሂደት ላይ ሲሆን ከነሐሴ 11/2011ዓ.ም እስካሁን 6 ቢሊዮን ብር የአክሲዮን ሽያጭ መፈረሙንና ከዚህ ውስጥም ከ4 ነጥብ 5 ቢሊዮን ብር በላይ መከፈሉን ገልጿል፡፡ከዚህ በፊት አክሲዮን በመግዛት ያልተሳተፉ ካሉ ጊዜው በመራዘሙ ዕድሉን እንዲጠቀሙበት የአማራ ባንክ አክሲዮን ማኅበር ‘ፕሮጀክት ማናጀር’ ወይዘሮ መሰንበት ሸንቁጤ አሳስበዋል፡፡የአክሲዮን ሺያጩ በተራዘመበት ጊዜ ባንኩ ዘመናዊ አሠራሮችንና ቴክኖሎጂዎችን መጠቀም የሚያስችሉ ተግባራትን ሲሠራ እንደሚቆይም አስታውቀዋል፡፡እስካሁን ድረስ የአማራ ባንክ አክሲዮንን የገዙ ሰዎች ቁጥር ከ128 ሺህ በላይ እንደደረሰም ተገልጿል፡፡ዘጋቢ፡- በለጠ ታረቀኝ -ከአዲስ አበባ